BusinessPhone – ACD-valvoja

## ACD-toiminto

Automaattinen puhelujen jakelu (ACD) on järjestelmä, joka jakaa tulevat puhelut tasaisesti vastausryhmän jäsenten kesken.

Tulevat puhelut välitetään vapaille jäsenille. Jos useita jäseniä on vapaana, puhelu välitetään pisimpään odottaneelle jäsenelle. Jos puhelua ei voida heti yhdistää jollekin vapaalle jäsenelle, se asetetaan jonoon. Kutakin jonoa käsitellään jonoperiaatteen (First-in First-out) mukaisesti. Jos jonossa on enimmäismäärä puheluja, tulevat puhelut voidaan vuodattaa yli vaihtoehtoiseen vastauspaikkaan (esimerkiksi toiseen puheluryhmään, alaliittymään, välittäjälle tai puhepostilaatikkoon).

Järjestelmään voidaan ohjelmoida dynaaminen jonon pituus, mikä tarkoittaa sitä, että jonon enimmäispituus vaihtelee aktiivisten jäsenten määrän mukaan, jolloin palvelutaso pysyy tasaisena. Erityisten liikennetilanteiden käsittelyä varten järjestelmään voidaan esiohjelmoida prioriteettiin perustuvia ylivuotomalleja (eli puhelut, joihin jäsenet, joilla on korkea prioriteetti, eivät voi vastata, ylivuotavat automaattisesti vapaille jäsenille, joilla on alempi prioriteetti).

Kuormituksen ja puheluliikenteen seurantaa varten valvojalla on käytössään puhelutilastotietoja. Valvoja voi järjestää ACD-ryhmiä uudelleen vaihtelevan kysynnän mukaan tai tarvittaessa antaa jäsenille apua suoraan puhelimessa. Ruuhka-aikoina valvoja voi myös aktivoida itsensä tavalliseksi jäseneksi.

Kukin jäsen voi kuulua useaan ACD-ryhmään.
Järjestelmä pystyy käsittelemään enintään 8 ACD-ryhmää (numeroitu 0–7), joilla kullakin on erityinen soittonumero.

Huom.

Jos käytössäsi on Dialog 4223 Professional ja haluat valvoa useampaa kuin neljää ACD-ryhmää, puhelimeesi on liitettävä lisänäppäimistö DBY 419 01. Pyydä lisätietoja järjestelmän pääkäyttäjältä.

Valvojalla on käytössään joko Dialog 4223 Professional- tai Dialog 3213 -puhelin. Puhelimessa on tiettyihin ACD-toimintoihin liittyviä esiohjelmoituja erikoisnäppäimiä.

Dialog 4223 Professional |  | Dialog 3213 Executive |

#### Lisätietoja

Puhelimen näppäimet – Dialog 4223/Dialog 3213

© Ericsson Enterprise 2004